kardosdrur/scandi-wiki huggingface dataset:
Pornoficering

Pornoficering vil sige, at noget er fremstillet i en form, der har til formål at ophidse seksuelt. Ordet "pornoficering" kendes på tryk fra 1966.

Omkring år 2000 blev "pornoficering" et modeord i Danmark, resulterende i en sædelighedsfejde. I perioden begyndte især en ung generation af kvinder med rod i feministisk ideologi at kritisere den såkaldte "pornoficering af det offentlige rum", f.eks. seksuelle motiver i reklamer. Disse ting skulle være resultatet af en patriarkalsk, kapitalistisk, grisk og kynisk kommercialisering af seksualiteten, opstået i kølvandet på pornografiens frigivelse, hævdede man. 

Fra anden side blev det hævdet, at kritikken faldt sammen med en generel dæmonisering i medierne af sekualiteten, at de fleste af de udskældte fænomener har eksisteret i årtier eller ligefrem århundreder, og at seksuelle motiver i det offentlige rum var udbredt helt tilbage i oldtiden, og således næppe skyldes påvirkning fra pornografi, men hører naturligt ind i menneskets kultur.

I starten af 2000 dannedes foreningen Pornofrit Miljø, hvis kamp mod pornoficeringen af det offentlige rum især har fokuseret på Kanal København, hvor man siden midten af 1990'erne har kunnet se hardcore pornofilm på ukodet lokal-tv. Men er et tv-apparat i et privat hjem en del af det offentlige rum? Hvad så med bøger? Dette er blot et af mange spørgsmål i den heftige debat på området.

De første danske bevægelser mod pornoficering af det offentlige rum opstod i slutningen af 1800-tallet, som led i en religiøst motiveret sædelighedsfejde, hvor man bl.a. gik i krig mod tobaksbutikkernes erotisk udformede reklamer for præservativer.

Eksterne henvisninger
 Om pjecen Ej blot til lyst 
 Om antologien Patter, pik og penge
 Porno & Samfund 

Ord og vendinger
Sexologi
Martin Marietta

Martin Marietta Corporation er et amerikansk firma, som blev grundlagt i 1961 gennem fusionen af Glenn L. Martin Company og American-Marietta Corporation. Det sammensluttede firma blev en stor aktør indenfor en lang række af kompositmaterialer, cement, sand, sten, kemikalier, luftfart, rumfart og elektronik. Firmaets rødder går tilbage til firmaet Superior Stone i 1939, der lavede forskelige kompositmaterialer af sand og sten. Firmaet er vokset større gennem tiderne ved forskellige opkøb og fusioner med forskellige virksomheder.

Martin Marietta Materials blev indlemmet i Martin Marietta Corporation i 1993 og året efter opkøbte de flere stenbrud og blev børsnoteret på New York Stock Exchange. I 1995 blev de fusioneret med Lockheed Corporation og derved dannes Lockheed Martin. Allerede året efter blev Martin Marietta Materials udskillt som et separat firma.

Noter

Eksterne links 

Lockheed Martin
Flyproducenter fra USA
Etableret i 1961
Herregårde i Vejle Amt

Herregåde i Vejle Amt

I købstæderne 
 Pedersholm, Vejle
 Koldinghus

Vejle Amt bestod indtil 1970 af ni herreder

Bjerre Herred 
 Boller, Uth Sogn
 Skerrildgaard, Nebsager Sogn
 Ørumgård, Ørum Sogn
 Rosenvold, Stouby Sogn
 Barritskov, Barrit Sogn
 Palsgård, As Sogn
 Møgelkær, Rårup Sogn
 Kalsbøl, Rårup Sogn
 Jensgård, Glud Sogn

Brusk Herred 
 Follerupgård, Herslev Sogn
 Damsgård, Øster Starup Sogn 
 Nygård, Øster Starup Sogn
 Føniksborg, Øster Starup Sogn
 Elkærholm, Vester Nebel Sogn

Elbo Herred 
 Østedgaard, Bredstrup Sogn

Hatting Herred 
 Merringgaard, Korning Sogn
 Tirsbæk, Engum Sogn
 Williamsborg, Daugård Sogn

Holmans Herred 
 Vellinggård, Smidstrup Sogn
 Nebbegård, Gårslev Sogn

Jerlev Herred 
 Oksviggård, Højen Sogn

Nim Herred 
 Bygholm, Klostersogn, Horsens
 Stjernholm, Klostersogn, Horsens (forsvundet)

Nørre Tyrstrup Herred 
 Agtrupgård, Sønder Bjert Sogn
 Vargårde, Hejls Sogn
 Fovslet, Ødis Sogn
 Drenderupgård, Ødis Sogn

Nørvang Herred 
 Store Grundet, Hornstrup Sogn
 Lille Grundet, Hornstup Sogn
 Øster Grundet, Hornstrup Sogn
 Agersbøl Øster Snede Sogn
 Højgård, Grejs Sogn
 Laage, Sindbjerg Sogn
 Hvolgaard, Langskov Sogn
 Hvejselgård, Hvejsel Sogn
 Alsted, Øster Nykirke Sogn
 Hastrup, Thyregod Sogn
 Rørbæk Hovedgård, Vester Sogn

Tørrild Herred 
 Fårupgård, Jelling Sogn
 Rugballegård, Jelling Sogn
 Haraldskær, Skibet Sogn
 Kjeldkær, Bredsten Sogn
 Store Refstrup, Gadbjerg Sogn
 Engelsholm, Nørup Sogn
 Lerbæk, Hover Sogn
 Skovgård, Kollerup Sogn
 Brandbjerg, Kollerup Sogn

Se også 
 Godsskifteprotokoller Nørrejylland 
 Danmarks amter (1970-2006)
 Danmarks amter (1793-1970)
 Danmarks amter (1662-1793)
 Syssel
 Trap Danmark

 
Vejle Amt
Lockheed

Lockheed Corporation (oprindelig Loughead Aircraft Manufacturing Company) var et amerikansk firma indenfor flyvemaskine-industrien, som blev grundlagt i 1912. De er især kendt for at have udviklet transportflyet C-130 Hercules og overvågningsflyet U-2 Dragon Lady. De købte i 1993 også produktionen af F-16 Fighting Falcon fra General Dynamics. Danmark har siden 1975 haft C-130 Hercules og siden 1980 haft F-16 Fighting Falcon i flyvevåbnet.

I 1995 fusionerede Lockheed Corporation med Martin Marietta og grundlagde Lockheed Martin, som i dag er verdens største våbenleverandør.

Lockheedskandalen 
I 1975, kom det frem, at Lockheed havde bestukket udenlandske politikere og embedsmænd for at skaffe sig ordrer på deres fly. Siden 1970 havde Lockheed betalt omkring 22 millioner dollars. De lande, der var involveret var Tyskland, Japan, Italien og Holland, hvor prins Bernhard var involveret og han måtte derfor trække sig fra sin daværende post.

Civilfly 
 L-1011 Tristar

Militærfly ude af produktion 

 C-5 Galaxy
 C-141 Starlifter
 F-104 Starfighter
 F-117 Nighthawk
 P-3 Orion
 S-3 Viking
 U-2

Militærfly i produktion 

 C-27 Spartan
 C-130 Hercules
 F-16 Fighting Falcon
 F-22 Raptor
 F-35 Lightning II
SR-72 blackbird

Se også 
 Lockheed Have Blue

Eksterne henvisninger 

Flyproducenter fra USA
Etableret i 1912
Lockheed Martin
Ophørt i 1995
Lockheed Martin

Lockheed Martin Corporation er et amerikansk luftfarts-, våben-, forsvars-, informationssikkerheds- og teknologiselskab med verdensomspændende interesser. Selskabet anses særligt som et af verdens førende selskaber med hensyn til fremstilling og udvikling af avanceret udstyr og teknologi indenfor forsvars-/våbenindustrien. Selskabet blev grundlagt i 1995 gennem en fusionen mellem de to selskaber Lockheed Corporation og Martin Marietta Corporation. Lockheed Martin har hovedkvarter i Bethesda, Maryland og beskæftiger knap 120.000 medarbejder på verdensplan.

Målt på omsætning er Lockheed Martin (primo 2023) én af verdens største våbenleverandører. Lockheed Martin er den største leverandør til det amerikanske forsvarsministerium, hvorfor ministeriet ligeledes er selskabets klart største kunde. Stor set hele selskabets omsætning kan tilskrives indkøbskontrakter indgået med forskellige regeringer rundt omkring i verden: over 70% af selskabets omsætning i 2022 kom direkte fra den amerikanske regering, mens den resterende del af selskabets omsætning kan tilskrives andre internationale regeringer (mindre end 1% kom fra "kommercielle og andre").

Et af Lockheed Martins største forretningsområde er luftfart og aeronautik, hvor selskabet har en ledende position og har udviklet en lang række af helikoptere og militærfly. Her har selskabet bl.a. udviklet transportflyet C-130 Hercules og kampflyet F-35 Lightning II, som begge bruges af det danske forsvar. Lockheed Martin opkøbte i 1993 ligeledes General Dynamics' flyproduktionsvirksomhed, hvilket omfattede F-16 Fighting Falcon, som siden 1980 (og forventes endeligt pensioneret i 2025) ligeledes har været en del af det danske forsvar. Desforuden har selskabet udviklet militærflyene F-22 Raptor, F-117 Nighthawk, SR-71 Blackbird og U-2. Her har Lockheed Martin haft en førende position indenfor udviklingen af stealth-fly og -teknologier, heriblandt RAM (radiation-absorbent material).

Af andre forretningsområder beskæftiger selskabet sig også med udvikling og fremstilling af satellitter, raketter, missiler og avanceret software relateret hertil. Her har selskabet bl.a. været med til at udvikle – og producere – raket- og missilsystem HIMARS og ATACMS.

Noter

Referencer

Eksterne henvisninger 

 Lockheed Martins hjemmeside

 
Etableret i 1995
Forankre

Forankre kan have flere betydninger:

Forankre (edb) – eksempelvis at flytte en menu og forankre den.
Forankre (søfart) – at kaste anker fra et fartøj.
Forankre (alment) – at indarbejde fx en ny praksis i en organisation.
Microsoft Flight Simulator X

Microsoft Flight Simulator X (bedre kendt i spillerkredse som FSX) er den nyeste version indenfor Microsoft Flight Simulator-serien, og udkom den 3. oktober 2006 i USA, og den 13. oktober 2006 i Europa. Microsoft udsendte forinden en demo af spillet, som kan hentes på hjemmesiden. I maj 2007 blev en såkaldt Service Pack udgivet, normalt omtalt som "SP1". Denne større opdatering rettede blandt andet ydelsesproblemer og fejl i spillet. Senere blev der udgivet en Service Pack 2.

Computerspil fra 2006
Windows-spil
Turboprop

Turboprop betegner en flymotor, hvor en jetmotor driver et eller flere turbinetrin. Turbinen driver via en gearkasse en propel. Nedgearingen skyldes at turbiner virker bedst ved høje omdrejninger og at propeller virker bedst ved lavere omdrejninger. Ofte vejer gearkassen mere end selve jetmotoren.

Teknologien 
Turbopropmotorer er, som navnet afslører, en kombination af den klassiske propel koblet til en turbine (også kendt som jetmotor). For turbopropmotorer bliver meget af turbinens energi ofret for at levere omdrejninger til propelakslen. På grund af dette er den resterende jetenergi til fremdrift fra turbinedelen forholdsvis lav (mindre end 10%).

Fordi propellernes diameter er væsentlig større end turbinens, vil spidserne af propellerne komme til at rotere med en hastighed højere end lydens hastighed, medmindre omdrejningerne geares ned. På almindelige turbopropmotorer er denne gearkasse en del af motoren, mens den i helikoptere ofte er separat fra tubinemotordelen.

Propeller mister effektivitet, jo højere hastighed flyet flyver med. Derfor er turbopropmotorer normalt ikke at finde på højhastighedsfly. Der findes dog motorer (de såkaldte Propfan) der er meget lig turbopropmotorer, og som kan fungere ved flyhastigheder på omkring Mach 0,75.

Eksterne henvisninger 

 Turbopropmotors funktionsmåde 

Forbrændingsmotorer
Daginstitution

En daginstitution er et sted hvor børn bliver passet af professionelle børnepassere (pædagoger), imens forældrene arbejder. 

Daginstitutioner kan drives på flere måder; De kan være private, de kan være selvejende eller de kan være kommunale. Omkring 75% af dagtilbuddene er kommunale mens knap 25% er selvejende daginstitutioner og en lille restgruppe er private. Der findes dog også nogle mellemvarianter som puljeordninger.

Folketinget har besluttet, at landets kommuner har ansvaret for at sørge for et antal daginstitutionspladser, der harmonerer med kommunens befolkningssammensætning, og giver samtidig kommunen både retten og pligten til at føre tilsynet med institutionerne. Folketinget har også vedtaget, at de tilbud, kommunen er ansvarlig for, opfylder en række mål og krav om omsorg, sociale og almene færdigheder, demokratiforståelse og meget mere.

Indtil foråret 2007 var disse beføjelser beskrevet i Lov om Social Service (LSS) men er i dag afløst af Dagtilbudsloven

Pasningstilbud
Pasningsinstitutioner
Karl 1. af Sicilien

Karl 1. af Sicilien (født 1227, død 7. januar 1285) var konge af Sicilien, Neapel, Jerusalem og greve af Provence. Gift i 1246 med Béatrice af Provence (1234-1267) og i 1268 med Marguerite af Bourgogne (1248-1308).

Han ledte det syvende korstog, der drog afsted fra Aigues-Mortes den 25. august 1248. Efter en længere periode på Cypern, invaderedes Egypten den 5. juni 1249. Det lykkedes dog ikke at indtage Kairo og efter tilfangetagelse vendte han tilbage til sine besiddelser i Sydeuropa.

Referencer

Eksterne henvisninger 

Tjek fødselsår
Konger af Sicilien
Huset Capet
Konger af Napoli
Alfons af Frankrig

Alfons af Frankrig (1220 – 1271) var greve af Poitiers og Toulouse. Han var søn af Ludvig 8. af Frankrig og Blanka af Kastilien, (1188-1252). Han var gift med Jeanne af Toulouse (1220-1271).

Huset Capet
Franskmænd fra middelalderen
Federation Tower

Federation Tower er en skyskraber der er under opførelse i Moskva, Rusland. Den er designet til at blive den højeste bygning i Europa. Federation Tower komplekset består af to tårne. 
 Tårn A, designet til at blive 95 etager/374 m. højt.
 Tårn B, designet til at blive 63 etager/242 m. højt.

Tidsplan 
Bygningen af tårnene begyndte i 2003 og forventes færdiggjort i 2009.

Billeder fra byggepladsen

Se også 
 Mercury City Tower
 Parcel 12
 Moscow-City

Eksterne links 

Officielle links:
 Official site 
 Official developer page 

Andre links:
 SkyscraperPage database entry 
 Emporis database entry 
 Main SkyscraperCity discussion topic (in Russian) 
 English SkyscraperCity discussion topic 
 SkyscraperPage discussion topic 
 Article about the tower in WorldArchitectureNews.com 

Bygninger, konstruktioner og anlæg i Moskva
Skyskrabere i Rusland
F342 Esbern Snare

Fregatten Esbern Snare eller F342 HDMS Esbern Snare (HDMS: His/Her Danish Majesty's Ship) er et skib af Absalon-klassen tilhørende Søværnet. Skibet havde tidligere betegnelsen L17 Esbern Snare.

Fregatten Esbern Snare er opkaldt efter krigeren Esbern Snare (Hvide), der med sit skib alene kæmpede mod 40 vendiske skibe, for til sidst at narre dem på flugt i nattens mulm og mørke. Desuden var han bror til Absalon.

Begge skibe i klassen gik oprindeligt under betegnelsen fleksible støtteskibe. Med genindførslen af ubådsbekæmpelse samt de mange våbenplatforme som skibene har, blev deres rolle og betegnelse ændret til fregatter i 2020.

Missioner

Sejlads af Maria Fjodorovna 
Den 23. september 2006 forlod L17 Esbern Snare Langelinie med de jordiske rester af Prinsesse Dagmar, kejserinde af Rusland, som skulle sejles til Sankt Petersborg. Båren blev overført til F342 Esbern Snare under Det danske kongehus' deltagelse. Da kisten var om bord, afgaves der salut (3×21 skud) fra Batteriet Sixtus på Nyholm, og Esbern Snare afsejlede mod Sankt Petersborg.

Piratmission ved Afrikas Horn 
Esbern Snare har siden 2010 periodevis deltaget i en Natoledet piratmission ud for Afrikas Horn og Somalia.

Mission i Guineabugten 2021 
Den 24. oktober 2021 sejlede Esbern Snare afsted til Guineabugten for at bidrage til den internationale indsats mod pirateri i området.

Den 25. november 2021 fik Esbern Snares besætning efterretninger om forhøjet risiko for pirateri i farvandet syd for Nigeria. Skibet satte kurs i den retning og sendte helikopteren i forvejen for at observere. I et område med flere handelsskibe observerede helikopterens besætning en hurtigtgående motorbåd med otte (formentlig ni) mistænkelige mænd såvel som diverse mistænkelige redskaber (stiger mm) ombord.

Esbern Snare var hen under aftenen tæt nok på til at sende Frømandskorpset af sted i deres hurtiggående RHIB-både for at gå ombord i piratskibet. Esbern Snare anmodede piraterne om at standse, så de danske soldater kunne komme ombord. Da piraterne ikke reagerede, afgav de danske styrker varselsskud. Piraterne åbnede derefter ild direkte mod de danske soldater. De danske soldater besvarede herefter piraternes ild.

Ingen danske soldater kom til skade, men fem pirater blev ramt. Fire af piraterne afgik ved døden og en blev såret. Efter ildkampen sank piratskibet. De otte pirater blev taget ombord på fregatten Esbern Snare, hvor den sårede blev behandlet for sine skader.

Eksterne links 
Esbern Snares Våbenskjold

Kilder 

Krigsskibe fra Danmark
F341 Absalon

Fregatten Absalon eller KDM Absalon (F341) er et skib af Absalon-klassen tilhørende Søværnet. Absalon blev i 2008 adopteret af Aalborg Kommune, mens søsterskibet F342 Esbern Snare er adopteret af Aarhus. Begge skibe gik oprindeligt under betegnelsen fleksible støtteskibe og havde frem til oktober 2020 pennantnumrene L16 og L17. Men med genindførslen af ubådsbekæmpelse samt de mange våbenplatforme, som skibene har, blev deres rolle og betegnelse ændret til fregatter med pennantnumrene F341 og F342 i 2020.

Fregatten Absalon er opkaldt efter biskop Absalon 1128-1201, der organiserede den danske ledingsflåde til togterne mod venderne. Han udmærkede sig derved både som gejstlig og som kriger. Desuden var han bror til Esbern Snare.

Task Force 150 
KDM Absalon afsejlede den 17. august 2008 fra Danmark for at deltage i Task Force 150 i farvandet omkring Afrikas Horn, der har til formål at bekæmpe pirateri. Inspektionsskibet Thetis havde forberedt Absalons deltagelse gennem aktiv tilstedeværelse i første kvartal af 2008. Straks efter sin ankomst til området blev Absalon rekvireret til aktiv deltagelse , og fra den 15. september 2008 indtog støtteskibet Absalon en central position, da Danmark med Søværnets Taktiske Stab om bord på Absalon indtog positionen som leder af flådestyrken.Den 16. april 2009 ankom Absalon igen til Danmark efter endt mission og lagde til ved Amaliehaven. Som krigsbytte havde de en stige og et antal håndvåben.
5. januar 2010 forlod Absalon Flådestation Frederikshavn med kurs mod Adenbugten, for på ny at eskortere handelsskibe sikkert gennem farvandet ved Afrikas Horn.

1. marts 2010 
Absalon sænkede den 1. marts 2010 et piratskib, et såkaldt "moderskib", der forsyner andre piratbåde med våben og benzin.

Mission til Libyen 2016 
17. august 2016 afsejlede Absalon fra Flådestation Frederikshavn mod Libyen. Formålet er at beskytte et transportskib som skal fragte resterne af Libyens kemiske våbenprogram fra Libyen til Tyskland til destruktion. Absalon afsejlede før den endelige godkendelse af missionen i Folketinget, som skete den 19. august 2016, da samtlige partier stemte for forslaget.

Billeder

Noter og referencer

Eksterne links 
 Vaabenskjolde.dk: Absalons våbenskjold
 Søværnets Operative Kommando 

Krigsskibe fra Danmark
EJour

eJour er et onlinemagasin, som udgives 10 gange om året på internettet af Journalisthøjskolen.

Magasinet koncentrerer sig om journalistik (den professionelle, digitale nyheds-opsporing og formidling) på internettet. 
Bag eJour står en redaktionsgruppe af fagfolk i Danmark, Norge og Sverige.

eJour uddeler på grundlag af læsernes forslag en årlig eJour pris; tidligere vindere er den uafhængige, privatejede internetavis om dansk politik Altinget, Kolding Kommunes kommunikationstjeneste og den borgerskrevne internetavis Flix. 

I 2007 fik Jyllands-Postens erhvervsportal  prisen, i februar 2008 er TV 2s brugerinvolverede netsted  blevet hædret med prisen, og i 2009 modtog Dorte Toft prisen.

Noter

Ekstern henvisning 
eJours hjemmeside 

Journalistik
Nettidsskrifter fra Danmark
Vinderupkredsen

Vinderupkredsen er en tidligere valgkreds, der i 1920 blev en opstillingskreds i Ringkøbing Amtskreds. Kredsen blev oprettet forud for folketingsvalget i 1895 og nedlagt forud for valget i 1971.

Vinderupkredsens folketingsmedlemmer 1895-1971 
(For perioden 1918-1971 er listen ikke fuldstændig)
 
 1895-1898: gårdejer L. Skov, (Venstre) 
 1898-1906: husejer Søren Svendsen (Venstre)
 1906-1909: gårdejer A. Andersen, (Venstrereformpartiet)
 1909-1918: dr. phil., senere minister Laust Moltesen, (Venstre).
 1918-1920: gårdejer, tidligere trafikminister J.J. Jensen-Onsted, (Det Radikale Venstre). 
 1920-1926: dr. phil., senere minister Laust Moltesen, (Venstre). 
 1929-1932: dr. phil., tidligere udenrigsminister Laust Moltesen, (Venstre). 
 1929-1950: gårdejer M.P. Rasmussen-Gylling, (Det Radikale Venstre).
 1950-1966: gårdejer, senere statsrevisor Jacob S. Kirkegaard, (Det Radikale Venstre). 
 1968-1971: gårdejer, statsrevisor Jacob S. Kirkegaard, (Det Radikale Venstre).

Vinderupkredsens historie 
Kernen i Vinderupkredsen var de sogne fra Skivekredsen, der havde afstemningssted på proprietærgården Landting fra 1834 til 1847. 
 
I 1848 blev dette tidligere afstemningsområde (Ejsing, Sahl (med Vinderup), Handbjerg, Vejrum, Hjerm, Gimsing (med Struer Havn), Estvad og Rønbjerg sogne) overflyttet fra Skivekredsen til Holstebrokredsen. 

Et forlig i 1894 mellem Højre og Det Moderate Venstre i banede vejen for Estrups afgang som konseilspræsident. Forligspartierne var bekymrede over den radikale og socialdemokratiske fremgang, og besluttede derfor at oprette 12 nye valgkredse – fortrinsvis i områder, hvor Højre og De Moderate stod stærkt. 

Vinderupkredsen var én af disse nye kredse. Udover de sogne, der tidligere havde haft afstemningssted på Landting, fik kredsen tilført sogne fra Salling), et par sogne vest for Struer samt nogle sogne mod syd. 
 
Det gik ikke helt som planlagt. Allerede i 1895 mistede de 2 partier deres flertal i Folketinget. I Vinderupkredsen hævdede De Moderate stillingen til 1906, da kredsen tabtes til Venstrereformpartiet. Dette parti havde både radikale og moderate elementer. 

I den voksende havneby Struer (købstad fra 1917) vandt socialdemokraterne frem. Fra 1909 vandt Det Radikale Venstre indpas især blandt landbefolkningen i den østlige del af kredsen. Således var 5 af af de 7 medlemmer af Lem-Vejby sogneråd radikale i en periode. I den vestlige del af kredsen holdt den moderate del af Venstre derimod stillingen. 

Ved oprettelsen i 1895 bestod kredsen af sogne fra Ginding og Hjerm herreder i Ringkøbing Amt samt af sogne fra Rødding Herred i Viborg Amt. 
 
Ved kredsens nedlæggelse i 1971 blev størstedelen indlemmet i Holstebrokredsen. De tidligere Rødding, Lihme, Lem-Vejby og Håsum-Ramsing kommuner i Rødding Herred blev en del af Spøttrup Kommune og kom dermed tilbage til Skivekredsen. Den tidligere Estvad-Rønbjerg Kommune kom til Skive Kommune og blev dermed også en del af Skivekredsen. 

I 2007 bliver den tidligere Vinderupkreds fordelt mellem Struerkredsen, Skivekredsen og Holstebrokredsen, der alle ligger Vestjyllands Storkreds.

Folketingsvalgkredse 1920 til 1970
Cassiopeia Limited Edition

Cassiopeia er et album af den århusianske rapper, L.O.C. Albummet er udgivet i 2006 af Virgin Records.

Musiknumre på Cassiopeia Limited Albummet 
 "Verden Udenfor" (2:57)
 "Få Din Flask" På (3:49)
 "Vendt Om" (3:25)
 "Hold Kæft Og Se Godt Ud" feat. Orgi-E (4:22)
 "Frk. Escobar" (3:12)
 "Den Lukrative Rendesten" (5:27)
 "Klub 27" feat. Bai-D (3:25)
 "Du Gør Mig" (3:14)
 "Gemt Væk" (4:03)
 "Ave Maria" (4:01)
 "100" (4:10)
 "Læg Den Hater Ned" feat. U$O & Johnson (5:22)
 "De Sidste Tider" (3:40)
 "Ignorant" feat. U$O (3:53)
 "Min Tilstand" (4:22)
 "Mig Og Min Paranoia" (4:20)
 "Få Din Flask På" feat. Suspekt (4:15)
 "Din Eneste ene" (3:50)

Album fra 2006
L.O.C.-album
Karlslunde Kirke

Karlslunde Kirke ligger på Hovedgaden i Karlslunde i Greve Kommune.

Historie

Kirkebygningen

Interiør

Gravminder 
Den canadiske flyver Keith Willard Rainford( 1922 - 1945) ligger begravet på kirkegården. Hans lig blev fundet af lokale borgere ved Karlslunde strand i 1945 efter befrielsen og han fik en flot begravelse fra kirken med deltagelse af mange borgere og Frihedskæmpere. Hans forældre og søster fik i 1998 deres urner nedsat på samme gravsted efter tilladelse fra menighedsrådet.

Eksterne kilder og henvisninger 

 Karlslunde Kirke hos KortTilKirken.dk
 Karlslunde Kirke hos danmarkskirker.natmus.dk (Danmarks Kirker, Nationalmuseet)

Kirker i Greve Kommune
Kirker i Roskilde Amt
Kirker i Roskilde Stift
Kirke
Chlamydia trachomatis

Chlamydia trachomatis er en af tre bakteriearter i slægten Chlamydia. Den er sygdomsfremkaldende hos mennesker, hvor den forårsager kønssygdommen klamydia. Bakterien kan ikke reproducere uden for en værtscelle og er derfor en obligat intracellulær bakterie. C. trachomatis er en Gram-negativ bakterie.

Klinisk betydning 

Infektion med C. trachomatis kan forårsage flere sygdomstilstande hos både mænd og kvinder. Hos voksne mennesker fører den til kønssygdommen klamydia, hvilket kan resultere i bl.a. urinrørsbetændelse (urethritis), livmoderhalsbetændelse (cervicitis), samt betændelse i prostata (prostatitis) og bitestikler (epidymititis). Desuden kan klamydia medføre en risiko for barnløshed og graviditet uden for livmoderen (ektopisk graviditet).

Er moderen inficeret med C. trachomatis under fødslen, kan bakterien oså fremkalde sygdom hos det nyfødte barn. Dette kan manifestere sig som øjenbetændelse, som ubehandlet kan resultere i blindhed, og lungebetændelse.

Se også 

 RNA-vaccine

Chlamydiae